title: John Millington Synge
text: Edmund John Millington Synge, ganet d'ar 16 a viz Ebrel 1871 e Ráth Fearnáin ha marvet d'ar 24 a viz Meurzh 1909 e Dulenn d'an oad a 37 vloaz, a oa ur skrivagner eus Iwerzhon (pezhioù-c'hoari, barzhonegoù, komz-plaen...), hag un dastumer danvez-pobl (lennegezh komzet, kredennoù...). Unan eus tud heverkañ azginivelezh lennegel Iwerzhon eo hag unan eus kensaverien an Abbey Theatre (C'hoariva an Abati). Daoust ma oa e dud a orin saoz hag anglikan e voe dedennet-bras gant buhez ar beizanted katolik pa soñje gantañ o doa miret ar gwellañ paganelezh ar bed kozh.
  
  E oberenn anavezetañ, The Playboy of the Western World, a lakaas kabaduilh e Dulenn pa voe c'hoariet evit ar wech kentañ.
  
  Oberennoù pennañ 
   In the Shadow of the Glen (An draonienn hep heol), 1903
   Riders to the Sea (War varc'h d'ar mor), 1904
   The Well of the Saints, 1905
   The Aran Islands, 1907
   The Playboy of the Western World, 1907
   The Tinker’s Wedding, 1908
   Poems and Translations, 1909
   Deirdre of the Sorrows 1910
   In Wicklow and West Kerry, 1912
  
  Synge hag ar brezhoneg 
  En em lakaet e oa Synge da zeskiñ brezhoneg e 1899.
  
  E brezhoneg 
  Meur a oberenn gant J.M. Synge a zo bet lakaet e brezhoneg, evel:
   "War varc'h d'ar mor" gant Youenn Drezen.
   "An Draonienn hep heol" gant Youenn Drezen ivez.
   "The Playboy of the Western World" a zo bet troet, pe azasaet, meur a wech gant tud disheñvel.
  
  Notennoù ha daveennoù 
  
  Barzhed Iwerzhon
  Skrivagnerien Iwerzhon
  Skrivagnerien saoznek
  Ganedigezhioù 1871
  Marvioù 1909